
ส่วนที่ 1

บทนำ
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  เป็นต้นมา  บทบาทอำนาจหน้าที่และความรับผิดชอบขององค์กรปกครองส่วนท้องถิ่นได้เปลี่ยนแปลงไปจากเดิมอย่างมากรัฐธรรมนูญฉบับปัจจุบันให้ความสำคัญกับการกระจายอำนาจให้แก่องค์กรปกครองส่วนท้องถิ่นโดยกำหนดกรอบความเป็นอิสระในการปกครองตนเองตามเจตนารมณ์ของประชาชนและความเป็นอิสระในการกำหนดนโยบาย การบริหาร การบริหารงานบุคคล การเงินและการคลัง และมีอำนาจหน้าที่ของตนเองโดยเฉพาะ

องค์การบริหารส่วนตำบลหน้าถ้ำ ได้จัดทำแผนยุทธศาสตร์การพัฒนาตามแนวทางระบบการวางแผนของจังหวัด และเพื่อเป็นการเตรียมการสำหรับการพัฒนาในอนาคต โดยได้ดำเนินการจัดทำแผนยุทธศาสตร์การพัฒนา สอดคล้องกับแผนพัฒนาเศรษฐกิจและสังคมแห่งชาติ ฉบับที่ 10 (2550 -  2554) เพื่อให้การดำเนินการตามแผนยุทธศาสตร์และแนวทางการพัฒนาที่กำหนดไว้สำเร็จลุล่วงตามวัตถุประสงค์และเป้าหมายการพัฒนา ตลอดจนได้รับการสนับสนุนในด้านต่างๆ จากหน่วยงานที่เกี่ยวข้องกับองค์การบริหารส่วนตำบลหน้าถ้ำ จึงได้จัดทำแผนพัฒนาสามปีขององค์การบริหารส่วนตำบลขึ้น  โดยมีรายละเอียดของแผนในแต่ส่วนต่อไป
1.1  ลักษณะของแผนพัฒนาสามปี


แผนพัฒนาสามปี หมายถึง แผนพัฒนาเศรษฐกิจและสังคมขององค์การบริหารส่วนตำบลหน้าถ้ำ ที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณแต่ละปี  ซึงมีความต่อเนื่องและเป็นแผนก้าวหน้าครอบคลุมระยะเวลา   3  ปี  โดยมีการทบทวนเพื่อปรับปรุงเป็นประจำทุกปี


ดังนั้น โครงการที่บรรจุอยู่ในแผนพัฒนา 3  ปี ขององค์การบริหารส่วนตำบลหน้าถ้ำ  โดยเฉพาะในแผนประจำปีแรกของห้วงระยะเวลา 3  ปี นั้น ควรมีสภาพความพร้อมอย่างน้อย 2 ประการ  คือ

1. มีความแน่นอนของกิจกรรมที่จะดำเนินการ  โดยควรมีการประเมินถึงความเป็นไปได้ของโครงการ/ กิจกรรม  รวมทั้งผลประโยชน์สาธารณะที่จะได้รับจากโครงการ / กิจกรรม

2. กิจกรรมที่อยู่ในแผนประจำปีแรกของห้วงระยะเวลา  3  ปี  ควรมีความพร้อมในเรื่องรูปแบบและรายละเอียดทางเทคนิคพอสมควรเพื่อให้สามารถกำหนดรายการในแผนที่จะนำไปใช้จัดทำงบประมาณรายจ่ายประจำปีได้ต่อไป

1.2  วัตถุประสงค์การพัฒนาองค์การบริหารส่วนตำบล
1. เพื่อกำหนดทิศทางการพัฒนาท้องถิ่น
2. เพื่อให้การใช้ทรัพยากรการบริหารเป็นไปอย่างมีประสิทธิภาพและเกิดประโยชน์สูงสุด
3. เพื่อให้ประชาชนทุกฝ่ายมีส่วนร่วมในการพัฒนาท้องถิ่น
4. เพื่อให้การจัดทำโครงการพัฒนาเป็นไปตามความต้องการของชุมชนมากที่สุด
1.3  ขั้นตอนในการจัดทำแผนพัฒนาสามปี


หลังจากที่ได้มีการกำหนดยุทธศาสตร์การพัฒนาและแนวทางการพัฒนาในแผนยุทธศาสตร์แล้วก็จะต้องถึงขั้นตอนในการแปลงสู่การปฏิบัติโดยการจัดทำแผนพัฒนาสามปี ซึ่งได้กำหนดขั้นตอนการจัดทำเป็นแนวทางให้องค์การบริหารส่วนตำบลหน้าถ้ำนำไปดำเนินการ  7   ขั้นตอน  ดังนี้
       
1.3.1   ขั้นตอนการเตรียมการจัดทำแผน


หน่วยงานรับผิดชอบในการจัดทำแผนพัฒนาท้องถิ่นพบผู้บริหารท้องถิ่น   เพื่อชี้แจ้ง     วัตถุประสงค์   ความสำคัญ   และความจำเป็นในการจัดทำแผนพัฒนาสามปี   เพื่อให้ผู้บริหารทราบถึงภารกิจที่ต้องดำเนินการ  และดำเนินการเสนอโครงการจัดทำแผนพัฒนาสามปีผ่านปลัดองค์กรปกครองส่วนท้องถิ่น ให้ผู้บริหารท้องถิ่นอนุมัติ   โดยโครงการดังกล่าวเป็นการกำหนดทรัพยากรในการจัดทำแผนพัฒนาสามปี และกำหนดปฏิทินการทำงานไว้อย่างชัดเจน   จากนั้นจึงแจ้งให้ผู้ที่เกี่ยวข้อง   อาทิ  คณะกรรมการพัฒนาท้องถิ่น   คณะกรรมการสนับสนุนการจัดทำแผนพัฒนาท้องถิ่น   หน่วยงานภายในขององค์กรปกครองส่วนท้องถิ่นและประชาชนทราบ
1.3.2 ขั้นตอนการคัดเลือกยุทธศาสตร์และแนวทางการพัฒนา
คณะกรรมการสนับสนุนการจัดทำแผน  สรุปยุทธศาสตร์การพัฒนาและแนวทางการพัฒนา  จากแผนยุทธศาสตร์การพัฒนา   พร้อมทั้งข้อมูลที่เกี่ยวข้อง   อาทิ    แผนชุมชนที่เกินขีดความสามารถในการดำเนินการของหมู่บ้าน   นโยบายของผู้บริหาร   ยุทธศาสตร์พัฒนาจังหวัดและอำเภอ เสนอต่อคณะกรรมการพัฒนาท้องถิ่น    เพื่อดำเนินการจัดประชุมร่วมระหว่างคณะกรรมการพัฒนาท้องถิ่น  ประชาคมและส่วนราชการที่เกี่ยวข้อง    เพื่อคัดเลือกยุทธศาสตร์การพัฒนาและแนวทางการพัฒนาที่ต้องการ   นำมาจัดทำแผนพัฒนาสามปีต่อไป
1.3.3 ขั้นตอนการเก็บรวบรวมข้อมูลและการวิเคราะห์ข้อมูล
คณะกรรมการสนับสนุนการจัดทำพัฒนาท้องถิ่น  สำรวจและเก็บรวบรวมข้อมูลที่จำเป็น   ต่อการจัดทำแผนพัฒนาสามปีวิเคราะห์ยุทธศาสตร์การพัฒนาและแนวทางการพัฒนาที่เลือกว่าต้องการข้อมูลประกอบการพิจารณาคัดเลือกโครงการ/กิจกรรมใด  ในช่วงเวลาใดและแหล่งใดบ้าง  โดยการเก็บข้อมูล     จะต้องเก็บข้อมูลทั้งภายในและภายนอกองค์กรเพื่อนำมาวิเคราะห์โดยใช้เทคนิค   SWOT   Analysis   การวิเคราะห์ข้อมูล ประกอบด้วยกิจกรรมหลัก  4  กิจกรรม  ได้แก่  การประเมินการพัฒนาที่ผ่านมา  การคัดเลือกยุทธศาสตร์การพัฒนา  การจัดลำดับความสำคัญของแนวทางการพัฒนา  และการตัดสินใจเลือกแนวทางการพัฒนาในห้วงสามปี
- 3 -
1.3.4 ขั้นตอนการกำหนดวัตถุประสงค์ของแนวทางการพัฒนา
หลังจากได้แนวทางการพัฒนาในช่วงสามปีแล้ว  ที่ประชุมซึ่งประกอบด้วย คณะกรรมการพัฒนาท้องถิ่น ประชาคมท้องถิ่นและหน่วยงานที่เกี่ยวข้องร่วมกันพิจารณาคัดเลือกวัตถุประสงค์ของยุทธศาสตร์การพัฒนา จากแผนยุทธศาสตร์การพัฒนาที่สอดคล้องกับแนวทางการพัฒนาในช่วงสามปี โดยนำวัตถุประสงค์ของแนวทางการพัฒนาในช่วงสามปี  และพิจารณากำหนดโครงการ/กิจกรรมการพัฒนา โดยคำนึงถึงความจำเป็นเร่งด่วน  ขีดความสามารถทางทรัพยากร  การบริหารขององค์กร และความเชื่อมโยงของ
กิจกรรมทั้งด้านกระบวนการดำเนินงานและในด้านของผลการดำเนินการเพื่อบรรจุกิจกรรมในปีต่าง ๆ ได้อย่างถูกต้องและเหมาะสม
1.3.5 ขั้นตอนการจัดทำรายละเอียดโครงการ / กิจกรรมการพัฒนา
คณะกรรมการสนับสนุนการจัดทำแผนพัฒนาท้องถิ่น พิจารณาคัดเลือกโครงการที่มีความสอดคล้องกับแนวทางการพัฒนาในช่วงสามปี  มาจัดทำรายละเอียดโครงการในด้านเป้าหมาย  ผลผลิต       ผลลัพธ์   งบประมาณ  ผู้รับผิดชอบและตัวชี้วัดผลสำเร็จ  โดยเน้นการศึกษารายละเอียดของกิจกรรมที่จะดำเนินการในปีแรกของแผนพัฒนาสามปี  เพื่อให้สามารถนำไปจัดทำงบประมาณรายจ่ายประจำปีต่อไป
1.3.6 ขั้นตอนการจัดทำร่างแผนพัฒนาสามปี
เมื่อคณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปีแล้วเสร็จ   ให้จัดเวทีประชาคม ประกอบด้วยคณะกรรมการพัฒนาท้องถิ่น ประชาคมท้องถิ่น และหน่วยงานที่เกี่ยวข้อง  เพื่อเสนอร่างแผนพัฒนาสามปี และรับฟังความคิดเห็น ข้อเสนอแนะ แล้วนำไปปรับปรุงแผนพัฒนาสามปี ให้สมบูรณ์   เพื่อนำเสนอต่อคณะกรรมการพัฒนาท้องถิ่นพิจารณาต่อไป
1.3.7 ขั้นตอนการอนุมัติและประกาศใช้แผนพัฒนาสามปี
คณะกรรมการพัฒนาท้องถิ่นเสนอร่างแผนพัฒนาสามปีที่ผ่านการพิจารณา  ให้ผู้บริหารท้องถิ่น     เสนอต่อคณะกรรมการประสานแผนพัฒนาท้องถิ่น หรือคณะอนุกรรมการประสานแผนพัฒนาท้องถิ่นระดับอำเภอ (กรณีที่มีการมอบอำนาจ)   เพื่อพิจารณาให้ความเห็นชอบ  ผู้บริหารท้องถิ่นนำร่างแผนพัฒนาสามปีที่ผ่านความเห็นชอบจากคณะกรรมการประสานแผนพัฒนาท้องถิ่น  หรือคณะอนุกรรมการประสานแผนพัฒนาท้องถิ่นระดับอำเภอเสนอขอรับอนุมัติจากสภาท้องถิ่น   เมื่อสภาท้องถิ่นพิจารณาอนุมัติแล้ว   ผู้บริหารท้องถิ่นประกาศใช้แผนพัฒนาสามปีและ    นำไปปฏิบัติ   รวมทั้งแจ้งสภาท้องถิ่น   คณะกรรมการพัฒนาจังหวัด   คณะกรรมการพัฒนาอำเภอ          คณะอนุกรรมการคณะอนุกรรมการประสานแผนพัฒนาท้องถิ่น   และหน่วยงานที่เกี่ยวข้อง  รวมทั้งประกาศให้ประชาชนทราบโดยทั่วกัน

1.4  ประโยชน์ของแผนพัฒนาสามปี


การจัดทำแผนพัฒนาสามปี  เป็นเครื่องมือที่จะช่วยให้องค์การบริหารส่วนตำบล  ได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินงานต่างๆ  ที่อาจมีความเชื่อมโยงและส่งผลทั้งในเชิงสนับสนุน และเป็นอุปสรรคต่อกัน  เพื่อให้องค์การบริหารส่วนตำบลนำมาตัดสินใจกำหนดแนวทางการดำเนินงานและใช้ทรัพยากรการบริหารของตำบลอย่างมีประสิทธิภาพเพื่อให้เกิดประโยชน์สาธารณะสูงสุด


ทรัพยากรการบริหาร  โดยทั่วไปประกอบด้วย


เงิน  ทั้งเงินงบประมาณขององค์การบริหารส่วนตำบลเอง และแหล่งงบประมาณภายนอก  รวมทั้งมาตรการประหยัดงบประมาณรายจ่ายด้วย
 

คน  ซึ่งหมายความรวมถึงตั้งแต่ผู้บริหารส่วนตำบล  พนักงานขององค์การบริหารส่วนตำบลทุกระดับ ซึ่งจะมีความแตกต่าง  หลากหลายทั้งด้านความรู้  ทักษะ  และทัศนคติ  ซึ่งองค์การบริหารส่วนตำบลจะต้องนำศักยภาพของกำลังคนเหล่านั้นมาใช้  รวมทั้งต้องพัฒนากำลังคนเพื่อเพิ่มประสิทธิภาพการทำงานให้องค์การบริหารส่วนตำบล  และถ้าพิจารณาในความหมายอย่างกว้างและอาจหมายความรวมถึงประชาชนในตำบลซึ่งจะมีส่วนในการพัฒนาตำบลด้วย


วัสดุอุปกรณ์  หมายถึง  เครื่องจักร  เครื่องมือ  รวมทั้งอาคารสถานที่ ที่จะสามารถนำมาใช้ในการบริหารจัดการตำบลให้เกิดการพัฒนาสูงสุด  โดยมีการและพัฒนาวัสดุอุปกรณ์  ให้มีความทันสมัยเพื่อรองรับความก้าวหน้าของสังคมโดยส่วนรวมได้อย่างเท่าทัน  และใช้วัสดุอุปกรณ์ดังกล่าวอย่างเต็มศักยภาพ


การบริหารจัดการ   เป็นสิ่งที่จะช่วยขับเคลื่อนทรัพยากรทั้งสามประการข้างต้นให้เป็นไปอย่างมีประสิทธิภาพ  และมีสภาพการพัฒนาอย่างยั่งยืน  การบริหารจัดการเป็นทั้งศาสตร์และศิลป์ที่ต้องศึกษาและนำไปปฏิบัติอย่างต่อเนื่อง
***********************

